Gued, er het vun Oofong oo Ökumene versuecht, er isch so­gar mit de Fronleichnomsprozessjon gonge, un zwar glich hinterm Himmel, wo sunschd nur die Frömmschde laufe. Monchi hen dodro Oonschdooß gnumme, awer ich hab im­mer gsait: ,Lossene halt mitlaufe, so long er ruhig isch, isch des in Ordnung.' Nur om  Schluss vun de Prozessjon, bim ,Großer Gott wir loben dich', hemer ne mitsinge losse. Un de Burgermeischder Klotz war au immer debii bim öku­menische Goddesdienschd im Kurgarte, der siter Johre on Chrischdi Himmelfahrt gfeiert wurd. Au des hätt sich friager Niemer vorschdelle kinne, dass Kaddolischi un Evongelischi mol im Kurgarte in Oddehöfe zemme en Goddesdienschd fei're, un wenn's rägent in de kaddolische Kirch, un des mit Lit, die kei Wiehwasser nemme un net ä mol in de Kirch ä Kniebeug mache, bevor  sie in d Bonk genn.